'7de Laan'-akteur deur polisie geskiet | Maroela Media
Die akteur Patrick Shai. (Foto: Facebook)
Die akteur Patrick Shai is glo Maandag 11 keer met rubberkoeëls deur die polisie raakgeskiet tydens 'n optog oor dienslewering in Soweto. Shai vertolk sedert 2017 die rol van Jacob Moloi in die gewilde Afrikaanse sepie 7de Laan.
Die onafhanklike polisieondersoekdirektoraat (Opod) het in 'n verklaring Dinsdag bevestig hulle ondersoek die skietery.
Lede van die polisie het glo Maandagoggend losgebrand op 'n groep inwoners van Dobsonville in Johannesburg, wat betoog het omdat hul elektrisiteit afgesny is. Shai, 'n inwoner van die area, het glo nie self deelgeneem aan die optog nie, maar die situasie probeer ontlont toe die polisie met rubberkoeëls op die skare begin skiet het.
Luidens Opod se verklaring het 11 rubberkoeëls hom teen sy lyf getref toe hy tussen die betogers en die polisie inbeweeg het. Hy is meestal in die rug geskiet terwyl hy probeer weghardloop het. Ander betogers is ook raakgeskiet.
"Lede van Opod is onmiddellik ná die voorval na die area gestuur, maar kon eers vandag (Dinsdag) daarin slaag om 'n skriftelike verklaring by Shai te kry. Die saakdossier is geregistreer en Opod ondersoek die voorval," lui die verklaring.
Mense wat nie deelneem aan betogings is nie is gewoonlik veilig in hul huise besig om TV te kyk.
Verstaan nie wat OPOD graag wil 'ondersoek' nie, wanneer mens tussen skietende polisie en hul teiken inbeweeg gaan jy desnoods raakgeskiet word, meetkunde 101, en nee, 'TV star' status maak jou nie rubber bulletproof nie.
Die wat raakgeskiet word is altyd net onskuldige verbygangers of vredemakers. I.p.v. onderdoek kla hom aan vir dwarsboming van gereg. Jammer, vergeet, menseregte weeg swaarder.